২০০৯ থেকে ২০১২ সাল পর্যন্ত টানা চারবার ফিফা বর্ষসেরা ফুটবলার হয়েছিলেন মেসি। গত দুবার পুরস্কারটা উঠেছিল রোনালদোর হাতে। ফুটবলের সবচেয়ে সম্মানজনক পুরস্কার আবার হাতে নিতে পেরে মেসি দারুণ খুশি, গত দুই বছর ক্রিস্টিয়ানো রোনালদো জেতার পর ব্যালন ডি অর ফিরে পাওয়া আমার জন্য সত্যিই বিশেষ কিছু। অবিশ্বাস্যভাবে এটা আমার পঞ্চম পুরস্কার। এবারের ব্যালন ডি অরের মাহাত্ম্যই আলাদা। এমনকি ছেলেবেলাতেও এতটা পাওয়ার আশা কখনো স্বপ্নেও ভাবতে পারতাম না।